Toshkentda fuqaro boshiga tekkan zarbadan komaga tushib qoldi

Shu yil 1-yanvar kuni turli tan jarohati bor hamda koma holatida bo‘lgan Toshkent shahrining Sergeli tumanida yashovchi O.A. uyidan kasalxonaga olib borib yotqizilgan edi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda.

Surishtiruv ishlari natijasida Yunusobod tumanida yashovchi T.Ye. va Sergeli tumanida yashovchi A.A.lar 1-yanvar kuni O.A. bilan o‘zaro janjallashishi oqibatida uning yuziga qo‘llari bilan urgan vaqtida, boshi bilan yerga yiqilib, jarohat olgani aniqlangan. Ko‘rilgan choralar natijasida T.Ye. va A.A.lar qo‘lga olingan. Holat yuzasidan jinoyat ishi qo‘zg‘atilib, tergov harakatlari olib borilmoqda.